Р Е П У Б Л И К А С Р П С К А

СКУПШТИНА ОПШТИНЕ ХАН ПИЈЕСАК

Број: 01-022-51/20

Датум: 29.05.2020. године

На основу 39. Закона о локалној самоуправи (''Службени гласник Републике Српске'', бр. 97/16) и члана 37. Статута Општине Хан Пијесак (''Службени гласник Општине Хан Пијесак'', бр. 10/17), а у вези са члановима 20. и 21. Закона о управљању отпадом ("Службени гласник Републике Српске", број 111/13, 106/15 и 16/18) и члановима 105.-110. Пословника Скупштине општине Хан Пијесак (''Службени гласник Општине Хан Пијесак'', бр. 13/17), Скупштина Oпштине Хан Пијесак, на сједници одржаној дана 29.05.2020. године, донијела је

О Д Л У К У

о приступању изради локалног Плана управљања отпадом општине Хан Пијесак

I

Приступа се изради локалног Плана управљања отпадом општине Хан Пијесак.

II

Израдом локалног плана управљања отпадом дефинишу се циљеви управљања отпадом на подручју општине Хан Пијесак, у складу са Стратегијом управљања отпадом за период 2017-2026. године, као и мјере и носиоце активности за постизање циљева.

III

Начелник општине ће рјешењем формирати радну групу за израду Плана, која ће се састојати од најмање 5 (пет) чланова.

Рјешењем из претходног става утврдиће се динамика реализације израде Плана, као и права и дужности Радне групе.

IV

Рок за израду Плана је 90 дана, од дана формирања Радне групе.

V

Локални план управљања отпадом треба да садржи:

- очекиване врсте, количине и поријекло укупног отпада на територији,

- очекиване врсте, количине и поријекло отпада који ће бити искоришћен или одложен у оквиру територије обухваћене планом,

- очекиване врсте, количине и поријекло отпада који ће се прихватити из других јединица локалне самоуправе,

- циљеви који треба да се остваре у погледу поновне употребе и рециклаже отпада у области која је обухваћена планом,

- програм сакупљања отпада из домаћинстава,

- програм сакупљања опасног отпада из домаћинстава,

- програм сакупљања комерцијалног отпада,

- програм управљања индустријским отпадом,

- приједлоге за поновну употребу и рециклажу отпада,

- програм смањења количина биоразградивог и амбалажног отпада у комуналном отпаду,

- програм развијања јавне свијести о управљању отпадом,

- локацију постројења за сакупљање отпада, третман и одлагање отпада, укључујући и податке о локацијским условима,

- мјере за спречавање кретања отпада који није обухваћен планом и мјере за поступање са отпадом који настаје у ванредним ситуацијама,

- мјере санације неуређених депонија,

- надзор и праћење планираних активности и мјера,

- процјену трошкова и изворе финансирања за планиране активности,

- могућности сарадње између двије или више јединица локалне самоуправе,

- рокови за извршење планираних мјера и активности,

- друге податке, циљеве и мјере од занчаја за ефикасно управљање отпадом.

VI

Локални план управљања отпадом доноси се на период од пет година.

VII

Локални план управљања отпадом проћи ће процедуру прибављања сагласности Министарства за просторно уређење, грађевинарство и екологију Републике Српске, те процедуру приједлога који ће се доставити Скупштини општине Хан Пијесак на усвајање.

VIII

Ова Одлука ступа на снагу осмог дана од дана објављивања у „Службеном гласнику општине Хан Пијесак“.

|  |  |  |
| --- | --- | --- |
|  |  | ПРЕДСЈЕДНИК СКУПШТИНЕ  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

(Михаела Томовић)

Достављено:

1. Начелнику Општине,
2. Предсједнику Скупштине,
3. ЈКП „Краљева Гора“д.о.о.,
4. Одјељењу за прив., фин. и друш. дјелатности,
5. Секретару Скупштине,
6. На оглас,
7. Архиви.